དེ་ཡང་འཇང་རིགས་ཀྱི་མཁས་པ་སྐུ་ཞབས་ཧིག་ཀྲིག་བུའུ་དང་ཀོ་ཏ་ལིད་གཉིས་ཀྱིའཇང་རིགས་ཀྱི་ལོ་རྒྱུསཞེས་པརསྟོན་པའི་ཆོས་ལུགས་འཇང་ཡུལ་དུ་དར་བའི་དུས་ཚོད་ཕལ་ཆེར་བོད་བཙན་པོས་འཇང་གི་ས་ཁུལ་ཁག་ལ་དབང་སྒྱུར་བྱེད་པའི་དུས་རབས་ནང་ཡིན་པར་གསལ་བཤད་བྱེད་ཐུབཅེས་འཁོད་འདུག་སྟེ།བོད་རྒྱའི་ཡིག་ཚང་ཁག་ཏུ་ལི་ཅང་དུ་ཡོད་པའི་བཙན་པོའི་དུས་ཀྱི་བོད་ཡིག་གི་རྡོ་རིང་ལ་གཞི་བཅོལ་ན་བོད་ཀྱིས་མང་སྲོང་མང་བཙན་རིང་འཇང་ཡུལ་ལ་དབང་སྒྱུར་བྱེད་མགོ་ཚུགས་ཤིང་།འདུས་སྲོང་མང་པོ་རྗེའི་རིང་སྲ་བརྟན་བྱུང་བ་དང་།ཁྲི་སྲོང་ལྡེ་བཙན་རིང་དེང་གི་ལི་ཅང་གྲོང་ཁྱེར་ཙམ་མ་ཟད།ཏ་ལི་ཁུན་མིང་དང་བཅས་པའི་བོད་དང་འདབས་འབྲེལ་གྱི་ས་ཁུལ་ཡོངས་ལ་དབང་སྒྱུར་བ་ཡིན་པར་འདུག་ལ།འཇང་ཡུལ་ནི་བཙན་པོའི་རྒྱལ་ཁབ་ཀྱི་མངའ་ཁོངས་བསྙོན་མེད་དུ་གྱུར་ནས་ལོ་ངོ་བརྒྱ་ལྷག་འགོར་བས་འཇང་ཡུལ་དུ་བོན་ཆོས་དར་བ་ལ་སྲིད་ཕྱོགས་ཀྱི་ཆ་རྐྱེན་ཀུན་ནས་འཛོམས།